  Туспуктэм: Данил Кузнецов Майя Бывальцева 10-тӥ тулыспалэ Ижысь Шор карлудын X «Пельняньлэн дунневыл нуналэз» фестивальлэн валтӥсь нуналэз ортчиз. «Пельнянь арняе», 5-10 тулыспалэ, 11 тонна пельнянь сиизы. Со сярысь элькун тӧролэн но кивалтэтлэн пресс-службазы ивортӥз.  Оглом фестивале 40 сюрс адями пыриськиз: Удмуртиын улӥсьёс сяна, Татарстанысь, Башкортостанысь, Пермь шаерысь, Москваысь, Санкт-Петербургысь, Марий Элысь но мукет улосвылъёсысь куноос вуылӥзы. PelmenRun бызьылонэ 400 адями люкаськиз. Тужгес пичиезлы 11 толэзь вал, тужгес арлыдоезлы бызьылӥсьлы – Калугаысь лыктэм Валентин Черновлы – 78 арес. Вормисьёслы быдэн таз пельнянь сётӥзы. «Пельнянь салам» акци улсын 4 сюрс открыткаосты Россилэн пӧртэм улосвылъёсаз келязы. Фестиваль пумын 50 килограмм пельнянь кузьмазы, сое Ижысь 30 номеро школаысь 9 аресъем пияш басьтӥз. Тегъёс: Пельняньлэндунневылнуналэз фестиваль Лулчеберет Удмуртиысьтуризм Ижкар Удмуртия  